Il-kantant Gianluca Bezzina bid-diska 'Tomorrow' għadda għall-finali ta' nhar is-Sibt li ġej. Wara ġimgħat sħaħ ta' preparazzjonijiet, it-tabib Gianluca Bezzina ta wirja mill-aqwa fit-tieni semi finali tal-Eurovision Song Contest, f'Malmo l-Isvezja, bid-diska 'Tomorrow'. Isem Malta issejjaħ fid-disa' post iżda dan ma jfissirx li 'Tomorrow' kienet id-disa' kanzunetta l-iktar favorita ma' dawk li vvutaw. Fit-tieni semi finali tal-lbieraħ, flimkien ma' Malta għaddew l-Ungerija, l-Ażerbaijan, il-Ġorġja, ir-Rumanija, in-Norveġja, l-Iżlanda, l-Armenja, il-Finlandja u l-Greċja. Dawn il-pajjiżi se jingħaqdu mal-pajjiżi li għaddew fl-ewwel semi finali ta' nhar it-Tlieta, li huma l-Moldova, il-Litwanja, l-Irlanda, l-Estonja, il-Belarus, id-Danimarka, ir-Russja, il-Belġju, l-Ukrajna u l-Olanda. Barra minn hekk fil-finali tas-Sibt filgħaxija, li qed timmarka t-58 edizzjoni tal-Eurovision, se jieħdu sehem ukoll il-ħames pajjiżi meqjusa bħala l-'big five', li huma Franza, Spanja, ir-Renju Unit, l-Italja u l-Ġermanja, flimkien mal-Iżvezja li rebħet il-festival is-sena l-oħra. .td_uid_3_5ee4e79636c1c_rand.td-a-rec-img{text-align:left}.td_uid_3_5ee4e79636c1c_rand.td-a-rec-img img{margin:0 auto 0 0} #td_uid_4_5ee4e79637048 .td-doubleSlider-2 .td-item1{background:url(https://cdn.newsbook.com.mt/wp-content/uploads/2018/05/tomorrow-80x60.jpg) 0 0 no-repeat} 1 minn 1